31/05/2019 | Administración LocalMunicipal
A Coruña
Instituto Municipal A Coruña Espectáculos
Bases para a cobertura dunha praza de Coordinador de Festas do IMCE como persoal funcionario interino

Primeira. As presentes bases teñen por obxecto a cobertura dunha praza de Coordinador de Festas (Subgrupo C2), baixo a modalidade de funcionario/a interino/a establecida no art.10.1. d) do Real Decreto Lexislativo 5/2015, de 30 outubro, polo que se aproba o texto refundido da Lei do Estatuto Básico do Empregado Público (TRLEBEP). No non disposto nelas será de aplicación a Convocatoria Unitaria para a provisión de prazas de funcionarios/as de carreira e persoal laboral do Concello da Coruña. As funcións do posto son a coordinación da programación de festexos a desenvolver nos diferentes ciclos de festexos anuais: organización e control do seu desenvolvemento. Segunda. Retribucións mensuais brutas: correspondente a un subgrupo C2 nivel 14, con Especial dedicación e complemento específico 6, o que ascende a 1.876,29 €. Terceira. Requisitos: Para tomar parte nas probas selectivas, os/as aspirantes deberán reunir os seguintes requisitos, referidos todos e cada un á data en que termine o prazo de presentación de solicitudes. a) Estar en posesión do título de Graduado Escolar, Ensinanza Secundaria Obrigatoria, Formación Profesional de Primeiro Grado ou equivalente, ou, en condicións de obtelo na data en que termine o prazo de presentación de instancias. b) Ter a nacionalidade española, sen prexuízo do disposto no artigo 57 do texto refundido da Lei do Estatuto Básico do Empregado Público. c) Ter cumpridos dezaseis anos e non exceder, no seu caso, da idade máxima de xubilación forzosa. d) Posuír a capacidade funcional para o desempeño das tarefas habituais da praza á que se aspira. e) Non ser separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario/a, ou para exercer funcións similares ás que desempeñaban no caso do persoal laboral, no que fose separado/a ou inhabilitado/a. No caso de ser nacional doutro Estado, non acharse inhabilitado/a ou en situación equivalente nin ser sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. f) Estar en posesión do título acreditativo de nivel de coñecemento da lingua Galega CELGA IV ou equivalente. As persoas aspirantes que non acrediten estar en posesión do Celga 4 ou equivalente deberán facer unha proba de acreditación do coñecemento da lingua galega. As persoas aspirantes que non acrediten estar en posesión do Celga 4 ou equivalente, deberán facer unha proba que se valorará co resultado de apta ou non apta. Esta proba consistirá na tradución directa e/ou inversa de un ou varios textos, en castelán ou galego, e nun tempo máximo de 1 hora. Os textos serán escollidos pola Comisión cualificadora inmediatamente antes de celebrarse a proba, correspondéndolle á Comisión determinar o nivel de coñecemento esixido para superar esta proba. Esta proba realizarase antes de iniciarse a baremación da fase de concurso. As persoas aspirantes que non acrediten estar en posesión do Celga 4 ou equivalente e que non superen esta proba quedarán excluidos do proceso. Quinta. A selección constará dunha fase de concurso, conforme ao seguinte: A Comisión de Valoración procederá á baremación da fase de concurso e publicaraa na pagina web do Concello da Coruña, con indicación da puntuación obtida por cada aspirante. Contra a baremación, os/as aspirantes que o consideren oportuno poderán presentar reclamacións ante a propia comisión no prazo de cinco días hábiles, contados a partir do día seguinte ao da publicación da baremación. Esta baremación consistirá na avaliación por parte da Comisión dos méritos que concorran en cada un dos/as aspirantes, para o que se acompañarán á instancia os documentos xustificativos (orixinais ou fotocopias compulsadas) que estimen oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, no momento da presentación da instancia. Valoraranse os méritos conforme ao seguinte baremo: a) Formación. Este apartado terá unha puntuación máxima de 10 puntos. Pola acreditación de asistencia a cursos de formación e perfeccionamento expedidos ou homologados por organismos oficiais e directamente relacionados directamente relacionados coas funcións do posto: - Cursos de duración comprendida entre 21 e 100 horas: 0,30 puntos/curso. - Cursos de duración comprendida entre 101 e 200 horas: 0,50 puntos/curso. - Cursos de duración superior a 201 horas: 1 punto/curso. Non se puntuarán os cursos de duración inferior a 21 horas nin aqueles en cuxo diploma ou certificación non figure expresamente o número de horas de duración. Tampouco se puntuará a asistencia a asembleas, xornadas, congresos, conferencias seminarios, simposios ou similares. b) Experiencia profesional. Este apartado terá unha puntuación máxima de 40 puntos: - Por servizos prestados no sector público en postos de contenido similar no ámbito das festas e o espectáculo. Valorarase a razón de 0,50 puntos por cada mes de servizo completo. - Por servizos prestados en calquera empresa privada en postos de contenido similar no ámbito das festas e o espectáculo. Valorarase a razón de 0,30 puntos por cada mes de servizo completo. A puntuación mínima para ser seleccionado no proceso será de un total de 15 puntos. Sexta. Solicitudes: As persoas interesadas deberán presentar a solicitude no Rexistro do IMCE no prazo de DEZ DIAS HABILES, contados desde o día seguinte ao da publicación do anuncio correspondente no Boletín Oficial da Provincia (BOP). Xunto coa instancia, deberá presentarse inexcusablemente a seguinte documentación: - Fotocopia do DNI - Fotocopia compulsada do títulación esixido como requisito na base terceira. - Fotocopia compulsada da acreditación do coñecemento da lingua Galega. - Relación dos méritos que aleguen co fin de valoralos na fase de concurso. Os méritos serán enumerados segundo a orde establecida nesta convocatoria, acompañados dos documentos xustificativos. Toda a documentación anteriormente indicada deberá posuírse na data de finalización do prazo de presentación das instancias Sétima. Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse na páxina web do Concello da Coruña (www.coruna.es) na pestana “Concello” opción “Selección de Persoal”. O Tribunal calificador do proceso selectivo designarase tenor e de conformidade co sinalado no art.60 do TRLEBEP, e estará composto por persoal do IMCE e, no seu defecto, persoal do Concello designado ao efecto. Conforme ao citado artigo, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. Novena. Cualificación final.- As puntuacións das persoas aspirantes no proceso selectivo publicaranse na páxina web do Concello da Coruña. A orde de prelación dos aspirantes que superen o proceso selectivo realizarase de acordo coa suma das puntuacións obtidas nos distintos apartados da fase de concurso. En caso de empate na puntuación final do proceso selectivo establécese a seguinte orde de prioridade: 1º A puntuación máis alta no punto primeiro do apartado b) experiencia profesional.2º A puntuación máis alta no punto segundo do apartado b) experiencia profesional. Décima. A Comisión propoñerá ao nomeamento da persoa que obteña a máxima puntuación conforme á cualificación final obtida neste proceso. Poderá autorizarse unha lista de agarda para posibles substitucións que poidan xurdir. A Coruña, 28 de maio de 2019 O Vicepresidente do IMCE Mamadou Oury Monteza Gavanescu